title: 2011/735/CFSP: A Tanács 2011/735/KKBP határozata ( 2011. november 14. ) a Szíriával szembeni korlátozó intézkedésekről szóló 2011/273/KKBP határozat módosításáról

text:
               15.11.2011

               HU

               Az Európai Unió Hivatalos Lapja

               L 296/53

         A TANÁCS 2011/735/KKBP HATÁROZATA
   (2011. november 14.)
   a Szíriával szembeni korlátozó intézkedésekről szóló 2011/273/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. május 9-én elfogadta a Szíriával szembeni korlátozó intézkedésekről szóló 2011/273/KKBP határozatot (1).

               (2)

               Az Európai Tanács 2011. október 23-án kijelentette, hogy az EU további intézkedéseket fog foganatosítani a szíriai rezsimmel szemben mindaddig, amíg a civil lakosság elnyomása folytatódik.

               (3)

               A szíriai helyzet súlyosságára tekintettel a Tanács szükségesnek tartja, hogy további korlátozó intézkedéseket vezessen be.

               (4)

               Az Európai Beruházási Banknak fel kell függesztenie a Szíriával fennálló hitelmegállapodások és a szíriai független projektekkel kapcsolatos technikai segítségnyújtási szerződések keretében vagy azokkal összefüggésben végrehajtandó kifizetéseket és egyéb pénzátutalásokat.

               (5)

               Emellett a 2011/273/KKBP határozat I. mellékletében foglalt jegyzékben szereplő egyik személlyel kapcsolatos adatokat naprakésszé kell tenni.

               (6)

               A 2011/273/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/273/KKBP határozat a következő cikkel egészül ki:

      „2e. cikk
      Tilosak az alábbi tevékenységek:

                  a)

                  a Szíria és az Európai Beruházási Bank (EBB) között létrejött, hatályban lévő hitelmegállapodások keretében vagy azokkal összefüggésben az EBB részéről történő kifizetések és pénzátutalások;

                  b)

                  a szíriai független projektekkel kapcsolatos, hatályban lévő technikai segítségnyújtási szerződéseknek az EBB általi teljesítése.”.

   2. cikk
   A 2011/273/KKBP határozat I. mellékletében a Nizar AL-ASSAAD-ra vonatkozó bejegyzés helyébe az e határozat mellékletében szereplő bejegyzés lép.
   3. cikk
   Ez a határozat az elfogadásának napján lép hatályba.

      Kelt Brüsszelben, 2011. november 14-én.

            a Tanács részéről

            az elnök

         C. ASHTON

      (1)  HL L 121., 2011.5.10., 11. o.

      MELLÉKLET

         A 2. cikkben említett személy

                  Név

                  Azonosító adatok

                  A jegyzékbe vétel okai

                  A jegyzékbe vétel időpontja

                  1.

                  Nizar Al-Assad
                  ()

                  Bashar Al-Assad unokatestvére; korábban a „Nizar Oilfield Supplies” vállalat vezetője volt.

                  Szoros kapcsolatok fűzik magas rangú kormányzati tisztviselőkhöz. Latakia régióban pénzügyi támogatást nyújt a Sabiha milícia tevékenységeihez.

                  2011.8.23.


title: A Tanács határozata (1986. január 20.) a Vámegyüttműködési Tanács 1982. június 16-i, az árunyilatkozatok számítógépes vagy egyéb automatikus nyomtatási módszerrel történő előállításáról szóló ajánlásának a Közösség nevében történő elfogadásáról

text:
Fontos jogi nyilatkozat

|

31986D0006

Hivatalos Lap L 018 , 24/01/1986 o. 0039 - 0039 finn különkiadás fejezet 11 kötet 11 o. 0240  svéd különkiadás fejezet 11 kötet 11 o. 0240

		A Tanács határozata(1986. január 20.)a Vámegyüttműködési Tanács 1982. június 16-i, az árunyilatkozatok számítógépes vagy egyéb automatikus nyomtatási módszerrel történő előállításáról szóló ajánlásának a Közösség nevében történő elfogadásáról(86/6/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a Bizottság javaslatára,mivel a Vámegyüttműködési Tanács 1982. június 16-i, az árunyilatkozatok számítógépes vagy egyéb automatikus nyomtatási módszerrel történő előállításáról szóló ajánlása a Közösség által azonnali hatállyal elfogadható,A KÖVETKEZŐKÉPPEN HATÁROZOTT:1. cikkA Vámegyüttműködési Tanács 1982. június 16-i, az árunyilatkozatok számítógépes vagy egyéb automatikus nyomtatási módszerrel történő előállításáról szóló ajánlása a Közösség nevében elfogadást nyert.Az ajánlás szövegét csatolták e határozathoz.2. cikkA Tanács elnöke felhatalmazást kap, hogy kijelölje a Vámegyüttműködési Tanács főtitkára számára az 1. cikk rendelkezéseiben hivatkozott ajánlásnak a Közösség nevében történő elfogadásáról szóló értesítés küldésére jogosult személyt.Kelt Brüsszelben, 1986. január 20-án.a Tanács részérőlaz elnökG. Braks--------------------------------------------------A VÁMEGYÜTTMŰKÖDÉSI TANÁCS AJÁNLÁSA(1982. június 16.)az árunyilatkozatok számítógépes vagy egyéb automatikus nyomtatási módszerrel történő előállításárólA VÁMEGYÜTTMŰKÖDÉSI TANÁCS,azzal az óhajjal, hogy megkönnyítse a nemzetközi kereskedelemben használatos nyomtatványoknak a nyilatkozatot készítők általi kiállítását azáltal, hogy engedélyezi a nemzetközi kereskedelem okmányainak elkészítésében a modern módszerek lehető legnagyobb mértékű használatát,figyelembe véve, hogy az automatikus adatfeldolgozó technikák lehetővé teszik a nyilatkozatot készítők számára számítógépes, vagy egyéb automatikus nyomtatási módszerekkel előre nyomtatott formanyomtatványokra vagy üres papírlapokra lényegileg a vámhatóságok vagy egyéb illetékes hatóságok által megkövetelt típusúval egyenértékű árunyilatkozatok előállítását,ajánlja, hogy az államok és a vámügyi vagy gazdasági szövetségek, függetlenül attól, hogy a Tanács tagjai-e vagy sem, engedélyezzék a nyilatkozatok elkészítői számára, hogy a vámhatóságok vagy egyéb illetékes hatóságok által előírt feltételek betartása mellett árunyilatkozataikat számítógépes vagy egyéb automatikus nyomtatási módszerekkel előre nyomtatott formanyomtatványokra vagy üres papírlapokra kinyomtatva készítsék el. Az ilyen engedély különösen annak a feltételnek a teljesülése függvényében adható meg, hogy az ilyen módon elkészített nyilatkozatoknak lényegileg a vámhatóságok vagy egyéb illetékes hatóságok által megkövetelt típusúval megegyezőnek kell lenniük,kéri azokat az államokat és a vámügyi vagy gazdasági szövetségeket, amelyek ezt az ajánlást elfogadják, függetlenül attól, hogy a Tanács tagjai-e vagy sem, hogy az elfogadásról, a hatálybalépés napjáról és az alkalmazás feltételeiről tájékoztassák a főtitkárt. A főtitkár ezeket az információkat megküldi az összes tagállam vámhatóságai számára. A főtitkár ezeket az információkat továbbítja az ezt az ajánlást elfogadó minden más állam vámhatóságai számára is, amelyek nem tagállamok és valamennyi az ajánlást elfogadó vámügyi vagy gazdasági szövetség számára.--------------------------------------------------


title: A Tanács 2012/420/KKBP határozata ( 2012. július 23. ) a Szíriával szembeni korlátozó intézkedésekről szóló 2011/782/KKBP határozat módosításáról

text:
               24.7.2012

               HU

               Az Európai Unió Hivatalos Lapja

               L 196/59

         A TANÁCS 2012/420/KKBP HATÁROZATA
   (2012. július 23.)
   a Szíriával szembeni korlátozó intézkedésekről szóló 2011/782/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. december 1-jén elfogadta a 2011/782/KKBP határozatot (1).

               (2)

               A 2011/782/KKBP határozatban foglalt intézkedések végrehajtásának további megszilárdítása érdekében szükséges, hogy a tagállamok – a lobogó szerinti állam hozzájárulásával, az alkalmazandó nemzetközi joggal összhangban – a tengeri kikötőikben, repülőtereiken és a parti tengerükön – ellenőrizzék a Szíriába induló összes vízi és légi járművet, amennyiben az érintett tagállam olyan információval rendelkezik, amelynek alapján okkal feltételezhető, hogy e vízi és légi járművek rakománya fegyvereket, felszerelést, termékeket vagy technológiát tartalmaz, amely belső elnyomásra felhasználható és amelyek szolgáltatása, értékesítése, átadása vagy kivitele a 2011/782/KKBP határozat értelmében tilos, vagy jóváhagyáshoz kötött

               (3)

               Továbbá be kell illeszteni a pénzeszközök és gazdasági erőforrások befagyasztása alóli mentességet, amennyiben a pénzeszközök átutalása az Európai Unióban tanulmányokat folytató, illetve szakképzésben vagy tudományos kutatásban részt vevő szíriai állampolgárok részére történő pénzügyi támogatás nyújtásával kapcsolatos.

               (4)

               A 2011/782/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/782/KKBP határozat a következőképpen módosul:

               1.

               A szöveg a következő cikkel egészül ki:
               „17b. cikk
               (1)   Amennyiben a tagállamok olyan információval rendelkeznek, amelynek alapján okkal feltételezhető, hogy a Szíriába induló vízi és légi járművek rakománya olyan termékeket tartalmaz, amelyek szolgáltatása, értékesítése, átadása vagy kivitele az 1. cikk értelmében tilos, vagy az 1a. cikk értelmében engedélyhez kötött, a tagállamok – nemzeti jogszabályaikkal összhangban és a nemzetközi jognak, különösen a tengerjognak és a vonatkozó nemzetközi polgári légi és vízi közlekedési megállapodásoknak megfelelően – tengeri kikötőikben, repülőtereiken és parti tengereiken ellenőrzik e vízi és légi járműveket, illetékes hatóságaik határozatainak és képességeinek megfelelően és a lobogó szerinti állam hozzájárulásával, az alkalmazandó nemzetközi joggal összhangban.
               (2)   A tagállamok a nemzeti jogszabályaikkal és a nemzetközi joggal összhangban lefoglalják és eltávolítják az olyan termékeket, amelyek szolgáltatása, értékesítése, átadása vagy kivitele az 1. vagy 1a. cikk értelmében tilos.
               (3)   A tagállamok nemzeti jogukkal összhangban együttműködnek az (1), illetve a (2) bekezdés szerinti ellenőrzésekkel és a termékek eltávolításával kapcsolatban.
               (4)   A Szíriába rakományt fuvarozó légi és vízi járműveknek meg kell felelniük az érkezés, illetve az indulás előtti kiegészítő információnyújtás követelményének minden, a tagállamokba érkező vagy onnan induló áru tekintetében.”.

               2.

               Az 19. cikk a következő bekezdéssel egészül ki:
               „(10)   Az (1) és (2) bekezdés nem alkalmazandó a befagyasztott pénzeszközöknek vagy gazdasági erőforrásoknak az I. vagy a II. mellékletben említett pénzügyi szerv által vagy rajta keresztül történő átutalására, amennyiben az átutalás az I. vagy a II. mellékletben nem felsorolt személy vagy szervezet általi kifizetéshez kapcsolódik és az Európai Unióban tanulmányokat folytató, illetve szakképzésben vagy tudományos kutatásban részt vevő szíriai állampolgárok részére történő pénzügyi támogatás nyújtásával kapcsolatos, feltéve, hogy az érintett tagállam eseti elbírálás alapján megállapította, hogy a kifizetést – sem közvetlenül, sem közvetve – nem az (1) bekezdésben említett valamely személy vagy szervezet kapja.”

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2012. július 23-án.

            a Tanács részéről

            az elnök

         C. ASHTON

      (1)  HL L 319., 2011.12.2., 56. o.


Az Európai Parlament 2007. november 29-i határozata Hubert Weber számvevőszéki tagnak történő jelöléséről (C6-0310/2007 - 2007/0819(CNS))


title: 2009/30/EK: Az Európai Parlament és a Tanács határozata ( 2009. január 14. ) az európai adatvédelmi biztos és a helyettes biztos kinevezéséről

text:
               16.1.2009

               HU

               Az Európai Unió Hivatalos Lapja

               L 11/83

      AZ EURÓPAI PARLAMENT ÉS A TANÁCS HATÁROZATA

   (2009. január 14.)
   az európai adatvédelmi biztos és a helyettes biztos kinevezéséről
   (2009/30/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletre (1) és különösen 42. cikke (1) bekezdésére,
   tekintettel a jelöltek listájára, amelyet a Bizottság – a 45/2001/EK rendelet 42. cikkének (1) bekezdésével összhangban – az európai adatvédelmi biztos és a helyettes biztos kinevezése céljából, nyilvános pályázati felhívást követően 2008. október 21-én összeállított,
   mivel az Európai Parlament és a Tanács közös megegyezésével ki kell nevezni az európai adatvédelmi biztost és a helyettes biztost 2009. január 17-étől kezdődően ötéves időtartamra,
   A KÖVETKEZŐKÉPPEN HATÁROZOTT:
   1. cikk
   A 2009. január 17-től2014. január 16-ig terjedő időszakra a következő személyeket nevezik ki:

               —

               európai adatvédelmi biztos: Peter HUSTINX,

               —

               helyettes biztos: Giovanni BUTTARELLI.

         2. cikk
   Ez a határozat az elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. január 14-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         A. VONDRA

      (1)  HL L 8., 2001.1.12., 1. o.


title: 2011/831/EU: A Tanács határozata ( 2011. december 1. ) az Európai Örökség címre irányuló európai uniós fellépés európai testülete négy tagjának a Tanács általi kinevezésére vonatkozó gyakorlati és eljárási szabályokról

text:
               14.12.2011

               HU

               Az Európai Unió Hivatalos Lapja

               L 330/23

         A TANÁCS HATÁROZATA
   (2011. december 1.)
   az Európai Örökség címre irányuló európai uniós fellépés európai testülete négy tagjának a Tanács általi kinevezésére vonatkozó gyakorlati és eljárási szabályokról
   (2011/831/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Örökség címre irányuló európai uniós fellépés létrehozásáról szóló, 2011. november 16-i 1194/2011/EU európai parlamenti és tanácsi határozatra (1) és különösen annak 8. cikkére,
   mivel:

               (1)

               Az 1194/2011/EU határozat 8. cikke úgy rendelkezik, hogy létre kell hozni egy független szakértőkből álló európai testületet (a továbbiakban: európai testület), amely az európai intézmények és szervek által kinevezett tizenhárom tagból áll, akik közül négy főt a Tanács nevez ki hároméves időtartamra.

               (2)

               Az egyes intézmények és szervek törekednek arra, hogy az európai testület általuk kinevezett tagjainak szaktudása a lehető legnagyobb mértékben kiegészítse egymást.

               (3)

               Az európai testület leendő tagjára vonatkozó jelöltek pályáztatásakor tanácsos, hogy azok a tagállamok, amelyeknek már van egy vagy több szakértője ebben a testületben, akiket a Tanácstól eltérő intézmény vagy szerv nevezett ki, az eljárásban való részvételükről szóló döntés meghozatalakor vegyék figyelembe a földrajzi és a nemi egyensúly javításának a szükségességét az európai testületen belül.

               (4)

               A Tanács számára helyénvaló határozni az európai testületnek a Tanács által kinevezendő négy tagjának kinevezésére vonatkozó gyakorlati és eljárási szabályokról.

               (5)

               E szabályoknak méltányosaknak, könnyen végrehajthatóknak, megkülönböztetéstől menteseknek és átláthatóknak kell lenniük, továbbá e szabályok révén annak biztosítására kell törekedni, hogy az európai testületbe kinevezett tagok megfelelő módon ellássák a feladataikat.

               (6)

               E szabályokat az 1194/2011/EU határozat 18. cikkében az Európai Örökség címmel kapcsolatos fellépések tekintetében előírt értékelések eredményei alapján szükség esetén módosítani kell,

         ELFOGADTA A KÖVETKEZŐ HATÁROZATOT:
   1. cikk
   A Tanács a 2. cikkben meghatározott gyakorlati és eljárási szabályokkal összhangban határoz az európai testület négy tagjának a kinevezéséről.
   2. cikk
   (1)   A tagállamokat felhívják az európai testület leendő tagjára vonatkozó jelöltek pályáztatására. A tagállamok önkéntes alapon vesznek részt a pályáztatásban. Minden tagállam csak egy jelölt állítására jogosult. A kiegyensúlyozott földrajzi képviselet kritériumának érvényesítése érdekében azok a tagállamok, amelyekből a testület előző hivatali idejére a Tanács szakértőt nevezett ki, nem állíthatnak jelöltet.
   (2)   A jelöléssel kapcsolatos beadványokat írásban kell benyújtani. Ezekben a beadványokban egyértelműen alá kell támasztani, hogy az adott jelölt független szakértő, és megfelelő tapasztalattal és szakértelemmel rendelkezik a fellépés célkitűzéseihez kapcsolódó területeken, és kötelezi magát, hogy a melléklet 1. részében meghatározott követelményeknek megfelelően vesz részt az európai testület munkájában. A beadványokban szerepelnie kell a melléklet 2. részében foglaltak szerinti, megfelelően aláírt nyilatkozatnak is.
   (3)   A beadványokban meg kell jelölni, hogy az adott jelölt az alábbi fő kategóriák közül melyikben rendelkezik szakmai jártassággal:

               —

               európai történelem és kultúra,

               —

               oktatás és ifjúságügy,

               —

               kulturális menedzselés, beleértve az örökséggel kapcsolatos kérdéseket is,

               —

               kommunikáció és turizmus.

         (4)   A Tanács megfelelő előkészítő szerve által elfogadott beadványok sorsoláson vesznek részt, amelynek célja, hogy a (3) bekezdésben említett négy kategória mindegyikébe egy-egy jelöltet válasszanak. Kiválasztott jelöltnek azt a személyt kell tekinteni, akinek a nevét az adott kategóriában elsőként húzzák ki. A Tanács ezt követően jóváhagyja ezt a kiválasztást.
   (5)   Amennyiben egy vagy több kategóriában nincsenek jelöltek, a legtöbb jelölttel rendelkező kategóriából egy vagy több további jelöltet kell kisorsolni. Amennyiben egy adott kategóriában csak egy jelöltet állítottak, akkor azt a jelöltet sorsolás nélkül kiválasztottnak kell tekinteni.
   (6)   Amennyiben az európai testület valamely tagja nem képes teljesíteni a megbízatását, az érintett tagot kinevező tagállam a lehető legrövidebb időn belül új tagot nevez ki. Az új tag kinevezése a hivatali idő hátralévő részére történik, a melléklet 1. és 2. részében megállapított követelmények teljesítésével.
   3. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2011. december 1-jén.

            a Tanács részéről

            az elnök

         W. KOSINIAK-KAMYSZ

      (1)  HL L 303., 2011.11.22., 1. o.

      MELLÉKLET

         A JELÖLTEK ÁLTAL TELJESÍTENDŐ KÖVETELMÉNYEK JEGYZÉKE

      1.   RÉSZ
      Minden írásos pályázatnak az alábbiakat kell tartalmaznia:

                  —

                  a jelölt végzettségének, szakmai tapasztalatainak és a fellépés célkitűzései tekintetében releváns kiemelkedő eredményeinek, továbbá a helyszínek által teljesítendő kritériumoknak a leírása,

                  —

                  egy konkrét szakmai kategória megválasztása, és annak kifejtése, hogy a jelölt miért az adott szakmai kategóriát választotta.

            2.   RÉSZ
      Minden pályázatban szerepelnie kell az alábbi írásos nyilatkozatnak:
      „Tudatában vagyok annak,

                  —

                  hogy az általam betöltendő pozícióból adódó feladatok mit követelnek, és módomban áll, hogy évente megfelelő számú munkanapot fordítsak az európai testületben való munkámra,

                  —

                  hogy az európai testületi tagságom nem tiszteletbeli megbízatás: ezért a munkáért a Bizottság illetményt fog fizetni számomra, és fedezni fogja az utazási és a szállásköltségeimet,

                  —

                  hogy a feladataim végzése függetlenséget igényel, és évente nyilatkozatot kell majd tennem, amelyben megerősítem, hogy az 1194/2011/EU határozat 8. cikkének (5) bekezdésével összhangban az esetemben nem áll fenn tényleges vagy lehetséges összeférhetetlenség.”


title: Az Európai Parlament és a Tanács (EU) 2017/741 határozata (2017. április 5.) az Egyesült Királyságnak, Ciprusnak és Portugáliának szóló segítségnyújtás céljából az Európai Unió Szolidaritási Alapjának igénybevételéről

text:
               28.4.2017

               HU

               Az Európai Unió Hivatalos Lapja

               L 111/6

         AZ EURÓPAI PARLAMENT ÉS A TANÁCS (EU) 2017/741 HATÁROZATA
   (2017. április 5.)
   az Egyesült Királyságnak, Ciprusnak és Portugáliának szóló segítségnyújtás céljából az Európai Unió Szolidaritási Alapjának igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 11. pontjára,
   tekintettel az Európai Bizottság javaslatára,
   mivel:

               (1)

               Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a veszélyhelyzetekre reagálni és kifejezni szolidaritását a katasztrófa sújtotta régiók lakosságával.

               (2)

               Az alap éves maximális összege (2011-es árakon számítva) az 1311/2013/EU, Euratom tanácsi rendelet (3) 10. cikkében meghatározottaknak megfelelően 500 000 000 EUR.

               (3)

               Az Egyesült Királyság a 2015 decemberétől 2016 januárjáig tartó időszak során 11 régiót érintő árvizek miatt 2016. február 26-án kérelmet nyújtott be az alap igénybevételére. Kérelmükben az Egyesült Királyság hatóságai kiemelték, hogy a kárfelmérés még nem zárult le, és a vonatkozó számadatok csak ideiglenesek. A kérelmet 2016. szeptember 22-én véglegesítették.

               (4)

               Ciprus a 2015 októbere óta tartó súlyos aszály, valamint a 2016. június 18-i és 19-i kontrollálatlan vegetációtüzek következményei miatt 2016. szeptember 5-én kérelmet nyújtott be az alap igénybevételére.

               (5)

               Portugália a 2016. augusztus 8. és 13. között Madeira szigetén pusztító kontrollálatlan vegetációtüzek miatt 2016. szeptember 21-én kérelmet nyújtott be az alap igénybevételére.

               (6)

               Az Egyesült Királyság, Ciprus és Portugália kérelme eleget tesz az alapból származó pénzügyi hozzájárulás meghatározására vonatkozóan a 2012/2002/EK rendelet 4. cikkében megállapított követelményeknek.

               (7)

               Az alapot tehát az Egyesült Királyság, Ciprus és Portugália részére nyújtandó pénzügyi hozzájárulás érdekében igénybe kell venni.

               (8)

               Az alap igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

         ELFOGADTA EZT A HATÁROZATOT:
   1. cikk
   Az Európai Unió 2017-es pénzügyi évre vonatkozó általános költségvetésének keretein belül az Európai Unió Szolidaritási Alapjából az alábbiak szerinti összegek igénybevételére kerül sor kötelezettségvállalási és kifizetési előirányzatok formájában:

               a)

               60 301 050 EUR nyújtandó az Egyesült Királyság részére;

               b)

               7 298 760 EUR nyújtandó Ciprus részére;

               c)

               3 925 000 EUR nyújtandó Portugália részére.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2017. április 5-től kell alkalmazni.

      Kelt Strasbourgban. 2017. április 5-én.

            az Európai Parlament részéről

            az elnök

         A. TAJANI

            a Tanács részéről

            az elnök

         I. BORG

      (1)  HL L 311., 2002.11.14., 3. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: A Tanács határozata ( 2014. június 12. ) az Európai Szakképzés-fejlesztési Központ igazgatótanácsa tagjainak kinevezéséről és felváltásáról

text:
               13.6.2014

               HU

               Az Európai Unió Hivatalos Lapja

               C 180/3

         A TANÁCS HATÁROZATA
   (2014. június 12.)
   az Európai Szakképzés-fejlesztési Központ igazgatótanácsa tagjainak kinevezéséről és felváltásáról
   (2014/C 180/04)
   AZ EURÓPAI UNIÓ TANÁCSA,
   tekintettel az Európai Szakképzés-fejlesztési Központ létrehozásáról szóló, 1975. február 10-i 337/75/EGK tanácsi rendeletre (1) és különösen annak 4. cikkére,
   tekintettel a francia kormány által benyújtott jelölésre,
   mivel:

               (1)

               A Tanács a 2012. július 16-i határozatával (2) a 2012. szeptember 18. és 2015. szeptember 17. közötti időtartamra kinevezte az Európai Szakképzés-fejlesztési Központ igazgatótanácsának tagjait.

               (2)

               Jean-Marc HUART lemondását követően a központ igazgatótanácsában a kormányképviselők kategóriájába tartozó egyik franciaországi tag helye megüresedett.

               (3)

               A hivatali idő fennmaradó részére, azaz 2015. szeptember 17-ig ki kell nevezni a fent említett központ igazgatótanácsának új tagjait,

         ELFOGADTA EZT A HATÁROZATOT:
   Egyetlen cikk
   A Tanács a hivatali idő hátralévő részére, azaz 2015. szeptember 17-ig a következő személyt nevezi ki az Európai Szakképzés-fejlesztési Központ igazgatótanácsának tagjává:
   KORMÁNYKÉPVISELŐK

               FRANCIAORSZÁG

               Brigitte DORIATH

      Kelt Luxembourgban, 2014. június 12-én.

            a Tanács részéről

            az elnök

         Y. MANIATIS

      (1)  HL L 39., 1975.2.13., 1. o.

      (2)  HL C 228., 2012.7.31., 3. o.


title: 2014/242/EU: A Tanács határozata ( 2014. április 14. ) az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodás aláírásáról

text:
               30.4.2014

               HU

               Az Európai Unió Hivatalos Lapja

               L 128/47

         A TANÁCS HATÁROZATA
   (2014. április 14.)
   az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodás aláírásáról

      (2014/242/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (6) bekezdése második albekezdésének a) pontjával,
   tekintettel az Európai Bizottság javaslatára,
   tekintettel az Európai Parlament hozzájárulására,
   mivel:

               (1)

               A 2013/695/EU tanácsi határozattal (1) összhangban az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodást (a továbbiakban: a megállapodás) a Bizottság 2013. november 29-én aláírta, feltételezve annak megkötését.

               (2)

               A megállapodást jóvá kell hagyni.

               (3)

               Ez a határozat a schengeni vívmányok azon rendelkezéseinek továbbfejlesztését képezi, amelyek alkalmazásában az Egyesült Királyság a 2000/365/EK tanácsi határozattal (2) összhangban nem vesz részt. Ennél fogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (3) összhangban nem vesz részt. Ennélfogva Írország nem vesz részt a határozatnak az elfogadásában, az rá nézve nem kötelező és nem alkalmazandó.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 1. és 2. cikke értelmében Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   Az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodás az Unió nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke kijelöli a megállapodás 14. cikke (1) bekezdésében meghatározott értesítésnek az Unió nevében való megtételére jogosult személyt. (4)

   3. cikk
   Ez a határozat az elfogadása napján lép hatályba.

      Kelt Luxembourgban, 2014. április 14-én.

            a Tanács részéről

            az elnök

         A. TSAFTARIS

      (1)  A Tanács határozata (2013. november 25.) az Európai Unió és az Azerbajdzsán Köztársaság közötti, a vízumok kiadásának megkönnyítéséről szóló megállapodásnak az Európai Unió nevében történő aláírásáról (HL L 320., 2013.11.30., 7. o.).

      (2)  A Tanács határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (3)  A Tanács határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (4)  A Tanács Főtitkársága gondoskodik a megállapodás hatálybalépése napjának az Európai Unió Hivatalos Lapjában való közzétételéről.


title: A Tanács 2012/206/KKBP határozata ( 2012. április 23. ) a Szíriával szembeni korlátozó intézkedésekről szóló 2011/782/KKBP határozat módosításáról

text:
               24.4.2012

               HU

               Az Európai Unió Hivatalos Lapja

               L 110/36

         A TANÁCS 2012/206/KKBP HATÁROZATA
   (2012. április 23.)
   a Szíriával szembeni korlátozó intézkedésekről szóló 2011/782/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. december 1-jén elfogadta a 2011/782/KKBP határozatot (1).

               (2)

               A szíriai helyzet súlyosságára tekintettel a Tanács szükségesnek tartja, hogy további korlátozó intézkedéseket vezessen be a szíriai rezsimmel szemben.

               (3)

               Ennek alapján meg kell tiltani, illetve engedélyhez kell kötni a belső elnyomás céljára alkalmas további áruk és technológia értékesítését, szolgáltatását, átadását vagy exportját.

               (4)

               Ezenfelül a luxustermékek Szíria számára való értékesítését, szolgáltatását, átadását vagy exportját is meg kell tiltani.

               (5)

               A 2011/782/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/782/KKBP határozat a következőképpen módosul:

               1.

               az 1. cikk helyébe a következő szöveg lép:
               „1. cikk
               (1)   A tagállamok állampolgárai részéről vagy a tagállamok területéről, vagy a tagállamok lobogója alatt közlekedő hajót vagy légi járművet használva tilos fegyvereket és bármely egyéb hadianyagot értékesíteni, szolgáltatni, átadni vagy exportálni Szíria számára, ideértve a fegyvereket és lőszereket, katonai járműveket és felszereléseket, katonai jellegű felszereléseket és a felsoroltak pótalkatrészeit, valamint a belső elnyomás céljára alkalmas felszereléseket, függetlenül attól, hogy azok a tagállamok területéről származnak-e vagy sem.
               (2)   A tagállamok állampolgárai részéről, illetve a tagállamok területéről, vagy a tagállamok lobogója alatt közlekedő vízi vagy légi járművet használva tilos belső elnyomás céljára felhasználható vagy a belső elnyomás céljára felhasználható termékek gyártására vagy karbantartására szolgáló egyes további felszerelést, árukat, illetve technológiát értékesíteni, szolgáltatni, átadni vagy exportálni Szíria számára, függetlenül attól, hogy azok a tagállamok területéről származnak-e vagy sem.
               Az Unió megteszi az ahhoz szükséges intézkedéseket, hogy meghatározza az e bekezdés hatálya alá tartozó termékek körét.
               (3)   Tilos:

                           a)

                           közvetlenül vagy közvetve bármely szíriai természetes vagy jogi személy, szervezet vagy szerv részére vagy a Szíriában való felhasználás céljából az (1) és (2) bekezdésben említett eszközökhöz vagy azok rendelkezésre bocsátásához, gyártásához, karbantartásához és használatához kapcsolódó technikai segítséget, közvetítői szolgáltatást vagy egyéb szolgáltatást nyújtani;

                           b)

                           közvetlenül vagy közvetve bármely szíriai természetes vagy jogi személy, szervezet vagy szerv részére vagy a Szíriában való felhasználás céljából az (1) és (2) bekezdésben említett eszközökkel kapcsolatos finanszírozást vagy pénzügyi támogatást nyújtani, beleértve különösen az említett eszközök értékesítésére, szolgáltatására, átadására vagy kivitelére, illetve a kapcsolódó technikai segítség, közvetítői szolgáltatás és egyéb szolgáltatás nyújtására vonatkozó támogatásokat, kölcsönöket és exporthitel-biztosítást.”;

               2.

               a rendelet a következő cikkel egészül ki:
               „1a. cikk
               (1)   Belső elnyomás céljára felhasználható vagy a belső elnyomás céljára felhasználható termékek gyártására vagy karbantartására szolgáló, az 1. cikk (2) bekezdésében meghatározottaktól eltérő egyes felszerelésnek, áruknak, illetve technológiának a tagállamok állampolgárai részéről, illetve a tagállamok területéről, vagy a tagállamok lobogója alatt közlekedő vízi vagy légi járművet használva Szíria számára történő értékesítése, szolgáltatása, átadása vagy exportja az exportáló tagállam illetékes hatóságai által eseti alapon kiadott engedélyéhez kötött.
               Az Unió megteszi az ahhoz szükséges intézkedéseket, hogy meghatározza az e cikk hatálya alá tartozó termékek körét.
               (2)   Szintén az exportáló tagállam illetékes hatóságának engedélyéhez kötött:

                           a)

                           bármely szíriai természetes vagy jogi személy, szervezet vagy szerv részére vagy a Szíriában való felhasználás céljából az (1) bekezdésben említett eszközökhöz vagy azok rendelkezésre bocsátásához, gyártásához, karbantartásához és használatához kapcsolódó technikai segítség, közvetítői szolgáltatás vagy egyéb szolgáltatás nyújtása;

                           b)

                           bármely szíriai természetes vagy jogi személy, szervezet vagy szerv részére vagy a Szíriában való felhasználás céljából az (1) bekezdésben említett eszközökkel kapcsolatos finanszírozás vagy pénzügyi támogatás nyújtása, beleértve különösen az említett eszközök értékesítésére, szolgáltatására, átadására vagy kivitelére, illetve a kapcsolódó technikai segítség, közvetítői szolgáltatás és egyéb szolgáltatás nyújtására vonatkozó támogatásokat, kölcsönöket és exporthitel-biztosítást.”;

               3.

               a rendelet a következő cikkel egészül ki:
               „8b. cikk
               A tagállamok állampolgárai részéről, illetve a tagállamok területéről, vagy a tagállamok lobogója alatt közlekedő vízi vagy légi járművet használva tilos luxustermékeket értékesíteni, szolgáltatni, átadni vagy exportálni Szíria számára, függetlenül attól, hogy azok a tagállamok területéről származnak-e vagy sem.
               Az Unió megteszi az ahhoz szükséges intézkedéseket, hogy meghatározza az e cikk hatálya alá tartozó termékek körét.”

         2. cikk
   Ez a határozat az elfogadásának napján lép hatályba.

      Kelt Luxembourgban, 2012. április 23-án.

            a Tanács részéről

            az elnök

         C. ASHTON

      (1)  HL L 319., 2011.12.2., 56. o.


title: A Tanács 2013/730/KKBP határozata ( 2013. december 9. ) a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról

text:
               11.12.2013

               HU

               Az Európai Unió Hivatalos Lapja

               L 332/19

         A TANÁCS 2013/730/KKBP HATÁROZATA
   (2013. december 9.)
   a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által Délkelet-Európában végzett leszerelési és fegyverzet-ellenőrzési tevékenységek támogatásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 26. cikke (2) bekezdésére és 31. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               Az Európai Tanács 2013. december 13-án európai biztonsági stratégiát fogadott el, amely az Unió előtt álló következő öt fő kihívást jelölte meg: a terrorizmus, a tömegpusztító fegyverek elterjedése, a regionális konfliktusok, az államkudarc és a szervezett bűnözés. A hagyományos fegyverek, köztük a kézi- és könnyűfegyverek tiltott gyártásának, átadásának és kereskedelmének, valamint túlzott felhalmozásának és ellenőrizetlen terjedésének következményei központi fontosságúak ezen öt kihívás közül négy szempontjából. Ezek táptalajul szolgálnak a stabilitás hiányához Délkelet-Európában, a szomszédos régiókban és a világ számos más részén, elmélyítve a konfliktusokat és aláásva a konfliktust követő békeépítést, ezáltal pedig súlyosan veszélyeztetve a békét és a biztonságot.

               (2)

               2005. december 15–16-i ülésén az Európai Tanács elfogadta a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégiát (a továbbiakban: a stratégia), amely meghatározza a kézi- és könnyűfegyverek területére vonatkozó uniós fellépés irányvonalait. A stratégia a Balkánt és Délkelet-Európát olyan régióként jelöli meg, amely különösen érintett a kézi- és könnyűfegyverek túlzott felhalmozása és elterjedése szempontjából. A stratégia megállapítja, hogy az Unió kiemelt figyelmet fog fordítani Közép- és Kelet-Európára, és a Balkánt külön megemlítve kiemeli, hogy a hatékony többoldalúságnak és a releváns regionális kezdeményezéseknek a támogatása hatékony eszköze lesz a stratégia végrehajtásának. Külön felhívja továbbá a figyelmet a hidegháború idejéből Kelet-Európában megmaradt felesleges kézi-és könnyűfegyver-készletek csökkentésére irányuló erőfeszítésekben való részvétel szükségességére.

               (3)

               A kézi- és könnyűfegyverek tiltott kereskedelme minden formájának megelőzéséről, leküzdéséről és megszüntetéséről szóló, 2001. július 20-án elfogadott ENSZ cselekvési program (a továbbiakban: az ENSZ cselekvési program) 2012-es, második felülvizsgálati konferenciáján az ENSZ minden tagállama újólag megerősítette elkötelezettségét a kézi- és könnyűfegyverek tiltott kereskedelmének megakadályozása iránt, és olyan intézkedéseket sürgetett, amelyek tovább erősítik a regionális és szubregionális szervezetek hathatós szerepét az ENSZ cselekvési programjának és az államok számára a tiltott kézi- és könnyűfegyverek kellő időben történő és megbízható azonosítását és nyomon követését lehetővé tevő nemzetközi egyezménynek (a továbbiakban: a nemzetközi nyomonkövetési egyezmény) a végrehajtásában.

               (4)

               A 2002-ben Belgrádban létrehozott Kézi- és Könnyűfegyvereket Ellenőrző Délkelet- és Kelet-európai Központ (SEESAC), amely az Egyesült Nemzetek fejlesztési programjának (UNDP) és a Regionális Együttműködési Tanácsnak (a Délkelet-európai Stabilitási Egyezmény utódintézménye) a közös megbízatása alapján működik, segítséget nyújt a nemzeti és regionális szintű érdekelt feleknek a kézi- és könnyűfegyverek és az azokhoz szükséges lőszerek elterjedésének és az azokkal való visszaélésnek az ellenőrzése, illetve csökkentése terén, hozzájárulva ezzel a nagyobb fokú stabilitáshoz, biztonsághoz és fejlődéshez Délkelet- és Kelet-Európában. A SEESAC különös hangsúlyt helyez olyan regionális projektek kidolgozására, amelyek a fegyverek határokon átnyúló forgalmának jelenségével szemben lépnek fel.

               (5)

               Az Unió korábban már támogatta a SEESAC-ot a 2002/842/KKBP tanácsi határozat révén, amelyet a 2003/807/KKBP tanácsi határozattal (1) és a 2004/791/KKBP tanácsi határozattal (2) meghosszabbítottak és módosítottak. Az Unió legutóbb a 2010/179/KKBP tanácsi határozattal (3) támogatta a SEESAC fegyverzet-ellenőrzési tevékenységét.

               (6)

               Az Unió finanszírozni kíván egy újabb, a kézi- és könnyűfegyverek, valamint az azokhoz szükséges lőszerek Délkelet-Európában való tiltott terjedése és kereskedelme jelentette veszély csökkentésére irányuló SEESAC-projektet, hogy ezáltal továbbra is hozzájáruljon a tiltott kereskedelem kockázatának csökkentésében a fent megjelölt célok elérése érdekében,

         ELFOGADTA EZT A HATÁROZATOT:
   1. cikk
   (1)   A kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia végrehajtása, valamint a béke és a biztonság előmozdítása érdekében a kézi- és könnyűfegyverek, valamint az azokhoz szükséges lőszerek Délkelet-Európában való tiltott terjedése és kereskedelme jelentette veszély csökkentésére irányuló projekt keretében folytatott, az Unió által támogatandó tevékenységeknek a következő konkrét célok teljesítésére kell irányulniuk:

               —

               a kézi- és könnyűfegyverek, valamint az azokhoz szükséges lőszerek délkelet-európai készletei biztonságosságának növelése,

               —

               a kézi- és könnyűfegyverek, valamint az azokhoz szükséges lőszerek meglévő délkelet-európai készleteinek csökkentése fegyvermegsemmisítés révén,

               —

               a jelölés és a nyomon követés javítása a fegyverek nyilvántartásba vételére és nyilvántartására szolgáló elektronikus rendszerek létrehozásához, illetve a már meglévők fejlesztéséhez nyújtott támogatás révén Délkelet-Európában,

               —

               a kézi- és könnyűfegyverek és az azokhoz szükséges lőszerek ellenőrzésének javítása az ismeretek megosztása, az információcsere és a figyelemfelhívás fokozása és megkönnyítése révén a Délkelet-Európán belüli regionális együttműködés erősítése útján,

               —

               a délkelet-európai országok lakosságának birtokában lévő tiltott kézi- és könnyűfegyverek, robbanóeszközök, ágyúk és az azokhoz tartozó lőszerek begyűjtésének támogatása.

         A projektet – amelynek részletes leírását a melléklet tartalmazza – az Unió finanszírozza.
   2. cikk
   (1)   E határozat végrehajtásáért az Unió külügyi és biztonságpolitikai főképviselője (főképviselő) felel.
   (2)   Az 1. cikkben említett projekt technikai végrehajtását a SEESAC végzi.
   (3)   A SEESAC e feladatát a főképviselő felelőssége mellett végzi. A főképviselő ebből a célból megköti a szükséges megállapodásokat a SEESAC nevében eljáró UNDP-vel.
   3. cikk
   (1)   Az 1. cikkben említett uniós finanszírozású projekt végrehajtására szolgáló pénzügyi referenciaösszeg 5 127 650 EUR. Az egész program teljes becsült költségvetése 14 335 403 EUR. A program az Uniónak, a Norvég Királyság Külügyminisztériumának és a kedvezményezettnek a társfinanszírozásával jön létre.
   (2)   Az (1) bekezdésben meghatározott referenciaösszegből finanszírozott kiadásokat az Unió költségvetésére alkalmazandó eljárások és szabályok szerint kell kezelni.
   (3)   Az (1) bekezdésben említett kiadások megfelelő kezelését a Bizottság felügyeli. E célból megköti a szükséges megállapodást a SEESAC nevében eljáró UNDP-vel. A megállapodásban rendelkezni kell arról, hogy a SEESAC-nak biztosítania kell az uniós hozzájárulás láthatóságát, annak nagyságához mérten.
   (4)   A Bizottság e határozat hatálybalépését követően igyekszik mihamarabb megkötni a (3) bekezdésben említett megállapodást. A Bizottság tájékoztatja a Tanácsot az ezen eljárás során esetlegesen felmerülő nehézségekről és a megállapodás megkötésének időpontjáról.
   4. cikk
   (1)   A főképviselő a SEESAC által készített rendszeres negyedéves beszámolók alapján jelentést tesz a Tanácsnak e határozat végrehajtásáról. Ezek a jelentések képezik a Tanács által végzett értékelés alapját.
   (2)   A Bizottság jelentést tesz az 1. cikkben említett projekt pénzügyi vonatkozásairól.
   5. cikk
   (1)   Ez a határozat az elfogadásának napján lép hatályba.
   (2)   Ez a határozat a 3. cikk (3) bekezdésében említett megállapodás megkötésének időpontját követően 36 hónappal hatályát veszti. Amennyiben azonban a hatálybalépésétől számított hat hónapon belül nem kerül sor a megállapodás megkötésére, a határozat az említett időtartam elteltével hatályát veszti.

      Kelt Brüsszelben, 2013. december 9-én.

            a Tanács részéről

            az elnök

         A. PABEDINSKIENĖ

      (1)  A Tanács 2003/807/KKBP határozata (2003. november 17.) az Európai Uniónak Délkelet-Európában a kézi lőfegyverek és a könnyű fegyverek destabilizációra vezető felhalmozódása és elterjedése elleni küzdelemhez való hozzájárulása tekintetében a 2002/589/KKBP együttes fellépés végrehajtásáról szóló 2002/842/KKBP határozat meghosszabbításáról és módosításáról (HL L 302., 2003.11.20., 39. o.).

      (2)  A Tanács 2004/791/KKBP határozata (2004. november 22.) az Európai Uniónak Délkelet-Európában a kézi lőfegyverek és a könnyű fegyverek destabilizáló felhalmozódása és elterjedése elleni küzdelemhez történő hozzájárulása tekintetében a 2002/589/KKBP együttes fellépés végrehajtásáról szóló 2002/842/KKBP határozat meghosszabbításáról és módosításáról (HL L 348., 2004.11.24., 46. o.).

      (3)  A Tanács 2010/179/KKBP határozata (2010. március 11.) a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégia keretében a Kézi- és Könnyűfegyvereket Ellenőrző Délkelet- és Kelet-európai Központ (SEESAC) által a Nyugat-Balkánon végzett fegyverzet-ellenőrzési tevékenységek támogatásáról (HL L 80., 2010.3.26., 48. o.).

      MELLÉKLET

         Az Európai Unió hozzájárulása a kézi- és könnyűfegyverek, valamint az azokhoz szükséges lőszerek Délkelet-Európában való tiltott felhalmozása és kereskedelme jelentette veszély csökkentésére irányuló SEESAC-projekthez

      1.   Bevezetés és célok

      Az, hogy Délkelet-Európában nem új jelenség a kézi- és könnyűfegyverek és az azokhoz szükséges lőszerek készleteinek nagy mennyiségben való felhalmozása, hogy nincs elegendő számú biztonságos tároló létesítmény, és hogy tartósan hiányzik az e létesítmények teljes körű védelméhez szükséges elegendő kapacitás, ahhoz vezetett, hogy a régió országai különös problémát és fontos kihívást jelentenek a kézi- és könnyűfegyverek, valamint az azokhoz szükséges lőszerek tiltott felhalmozása és kereskedelme elleni küzdelmet célzó uniós stratégián (a továbbiakban: az EU SALW stratégia) belül. Az EU SALW stratégia céljainak elérése érdekében ezért alapvető fontosságú, hogy az Unió továbbra is támogassa a kézi- és könnyűfegyverek Délkelet-Európán belüli, illetve onnan kiinduló terjedése és tiltott kereskedelme jelentette veszély elleni küzdelmet.
      A projekt átfogó célja a nemzetközi béke és biztonság előmozdítása azáltal, hogy folyamatosan támogatja a kézi- és könnyűfegyverek, valamint az azokhoz szükséges lőszerek Délkelet-Európában való, széles körben történő felhalmozása és tiltott kereskedelme jelentette veszély csökkentésére irányuló erőfeszítéseket. Konkrétabban, a projekt csökkenteni fogja a kézi- és könnyűfegyverek, valamint az azokhoz szükséges lőszerek felesleges készleteinek hozzáférhetőségét, növelni fogja a tároló létesítmények biztonságosságát, javítani fogja a fegyverek nyomon követhetőségét a nyilvántartásba vétel és a jelölés fejlesztésével, továbbá a kézi- és könnyűfegyverek veszélyével kapcsolatban fokozni fogja az információ- és tudásátadást, valamint a figyelemfelhívást. Ezen túlmenően a projekt – a Regionális Együttműködési Tanács keretében megvalósuló munka révén – erősíteni fogja a stabilitást Délkelet-Európában.
      Különösen a 2010/179/KKBP tanácsi határozat sikeres végrehajtására építve és összhangban az EU SALW stratégiával, ezen utódprojekt célja ezért a nemzeti ellenőrzési rendszerek további megerősítése és a többoldalúság további fokozása, hogy regionális mechanizmusok szülessenek a kézi- és könnyűfegyverek, valamint az azokhoz szükséges lőszerek kínálatának és destabilizáló hatású terjedésének leküzdésére. Ezenkívül ez az utódprojekt – a még átfogóbb regionális dimenzió megvalósítása érdekében – a Moldovai Köztársaságot és Koszovót (1) is be fogja vonni a kézi- és könnyűfegyverek ellenőrzésének regionális folyamataiba, hogy a projekt által követett megközelítés valóban holisztikus és regionális legyen, hatása pedig hosszú távon, tartósan fennmaradjon.
      2.   A végrehajtási ügynökség kiválasztása és az egyéb releváns finanszírozási kezdeményezésekkel való koordináció

      A SEESAC az Egyesült Nemzetek fejlesztési programjának (UNDP) és a Regionális Együttműködési Tanácsnak (a Délkelet-európai Stabilitási Egyezmény utódja) a közös kezdeményezése, és mint ilyen, a kézi- és könnyűfegyverekkel kapcsolatos délkelet-európai tevékenységek fókuszpontja. A kézi- és könnyűfegyverek elterjedése elleni küzdelemre vonatkozó délkelet-európai regionális végrehajtási terv végrehajtó ágaként a SEESAC a délkelet-európai nemzeti érdekelt felekkel közösen több mint 11 éve dolgozik a kézi- és könnyűfegyverek ellenőrzésére vonatkozó holisztikus megközelítés megvalósításán, széles körű tevékenységet folytatva, úgymint: figyelemfelkeltés, a kézi- és könnyűfegyverek begyűjtési kampányai, készletkezelés, a felesleges készletek csökkentése, a jelöléssel és a nyomon követéssel kapcsolatos képességek növelése, valamint a fegyverkivitel szigorúbb ellenőrzése. Ennek során a SEESAC egyedülálló képességre és tapasztalatra tett szert a régió országainak hasonló politikai és gazdasági körülményei között történő, több érdekelt felet érintő regionális beavatkozások terén, biztosítva a fellépéseiben való nemzeti és regionális szerepvállalást és azok hosszú távú fenntarthatóságát, továbbá megvetve a lábát mint a kézi- és könnyűfegyverek ellenőrzésének elsődleges regionális hatósága.
      A SEESAC nyílt kétoldalú és többoldalú kommunikációs csatornákat működtet valamennyi érintett szereplővel és szervezettel. A SEESEAC biztosítja a kézi- és könnyűfegyverek délkelet-európai regionális irányítócsoportjának titkárságát is. A SEESAC továbbá tagja és korábbi elnöke a készletcsökkentés regionális megközelítésére (RASR) irányuló kezdeményezés irányítóbizottságának. A SEESAC rendszeresen meghívást kap a releváns regionális fórumokra, például az EU–Nyugat-Balkán éves bel- és igazságügyi miniszteri találkozóra, a NATO-nak a kézi- és könnyűfegyverekről szóló strukturális információcsere-folyamatára vagy a délkelet-európai védelmi miniszteri folyamatra (SEDM). Kiterjedt hálózatot tart fenn az olyan szervezetekkel való hivatalos és nem hivatalos partnerségek révén, mint a RACVIAC (a fegyverzetellenőrzés felügyeletét és végrehajtását támogató regionális központ), a Biztonsági Együttműködési Központ vagy az EBESZ Biztonsági Együttműködési Fóruma. Más ENSZ-ügynökségekkel – mint például az UNODC-vel és az UNODA-val – az ENSZ kézifegyverekkel kapcsolatos koordinációs tevékenysége, illetve más mechanizmusok keretében tart rendszeres koordináló üléseket. A SEESAC tehát a biztonsági ágazat reformjával összefüggő kérdések széles körét felölelő regionális központtá vált, amely kiemelten foglalkozik a kézi- és könnyűfegyverek ellenőrzésével és a készletgazdálkodással. A SEESAC – belgrádi székhellyel – egész Délkelet-Európában tevékenykedik: Albániában, Bosznia-Hercegovinában, Horvátországban, a Moldovai Köztársaságban, Montenegróban, Szerbiában és Macedónia Volt Jugoszláv Köztársaságban. A regionális szerepvállalás a Regionális Együttműködési Tanácson és a kézi- és könnyűfegyverek délkelet-európai regionális irányítócsoportján keresztül valósul meg, ahol az összes délkelet-európai állam képviselteti magát, és stratégiai iránymutatást ad, illetve indítványokat tesz és kéréseket fogalmaz meg a SEESAC tevékenységét illetően.
      A közös problémák regionális kezdeményezések keretében való kezelése kedvező eredményekre vezetett Délkelet-Európában, egyrészt az elengedhetetlen információmegosztás és az általa keltett egészséges regionális verseny révén, másrészt mivel a holisztikus végrehajtási módszer segítségével konzisztens, könnyen mérhető eredményeket lehet felmutatni. Az, hogy a SEESAC minden lényeges regionális folyamatban és kezdeményezésben (mint például az SEDM-ben, az RASR-ban és az RADVIAC-ban) részt vesz, a záloga az időszerű és őszinte információcserének, a pontos helyzetfelismerésnek és az olyan intézkedések meghozatalához szükséges előrelátásnak, amelyek nincsenek egymással átfedésben, valamint összhangban vannak a kormányok és a régiók aktuális igényeivel, illetve a folyamatok alakulásával.
      A SEESAC a teljes tevékenységét az összegyűjtött alapadatokra építi, és gondoskodik arról, hogy a nemzeti érdekelt felektől megszerezze a fellépéseinek sikeréhez elengedhetetlen jóváhagyást és politikai támogatást. A SEESAC az uniós finanszírozású korábbi projektjei keretében a tervezett tevékenységek igen nagy részét megvalósította, és tartós eredményeket ért el a projektjeiben és a tevékenységeiben való nemzeti szintű részvétel előmozdításával és megerősítésével, valamint a regionális koordinációnak, a tapasztalatok és a legjobb gyakorlatok regionális cseréjének és a regionális kutatásnak az ösztönzésével. A kézi- és könnyűfegyverek terén szerzett szakértelme, valamint a regionális ügyek és az érintett érdekelt felek mélyreható ismerete okán a SEESAC a legalkalmasabb végrehajtó partner ehhez a konkrét fellépéshez.
      Ez a projekt kiegészít egy párhuzamos SEESAC kezdeményezést, amely a fegyverátadás ellenőrzésére irányul, és célja, hogy az átláthatóság és a regionális koordináció erősítésével növelje a fegyverkereskedelem ellenőrzésére fordítható kapacitást (2). Ezen túlmenően a projekt – Bosznia-Hercegovina tekintetében – két másik projektet is kiegészít, konkrétan a következőket:

                  —

                  az EXPLODE projekt, amelyet az EU Stabilitási Eszközének rövid távú eleme finanszíroz és az UNDP szarajevói irodája hajt végre az EBESZ bosznia-hercegovinai missziójával együttműködve, a bosznia-hercegovinai nép biztonságának növelése céljával a nem biztonságos lőszerkészletek csökkentése és a tárolás biztonságosságának fokozása révén,

                  —

                  a SECUP bosznia-hercegovinai projektje, amelynek célja a lőszer- és fegyvertároló létesítmények biztonságosságának fokozása, és amelyet az EBESZ bosznia-hercegovinai missziója és Bosznia-Hercegovina Védelmi Minisztériuma közösen hajt végre, az EUFOR pedig technikai szakértelmével segíti e munkát, valamint ellenőrzi a projekt végrehajtásának biztonsági és védelmi vonatkozásait. A SEESAC rendszeres kapcsolatban fog állni az EUFOR Althea-val, az EBESZ bosznia-hercegovinai missziójával és az UNDP szarajevói irodájával, egyrészt hogy biztosítva legyen a folyamatos koordináció és az egymást kiegészítő jelleg ezekkel a projektekkel és a nemzetközi közösség arra irányuló erőfeszítéseivel, hogy megoldást találjon a Bosznia-Hercegovina Védelmi Minisztériumának birtokában lévő felesleges hagyományoslőszer-készletek problémájára, másrészt a tiltott hagyományos fegyverek Bosznia-Hercegovinában való begyűjtésére irányuló esetleges későbbi tervekre gondolva.

            A projekt alá tartozó többi ország tekintetében a SEESAC a következő nemzetközi támogatási projektekkel fogja összehangolni a munkáját:

                  —

                  Montenegróban a MONDEM projekttel, amelyet az Egyesült Nemzetek fejlesztési programja az EBESZ-szel partnerségben irányít, célja pedig a fegyverek elterjedése elleni küzdelem kockázatainak csökkentése a hagyományos lőszerek biztonságos és védett tárolási infrastruktúrájának és kezelési rendszerének kiépítése révén, a robbanóanyagokkal összefüggő kockázatok csökkentése a településeken környezetbarát demilitarizáció révén, a mérgező veszélyes hulladékok (folyékony rakéta-hajtóanyagok) megsemmisítése, valamint a védelmi reform támogatása a Montenegró Védelmi Minisztériuma által kijelölt nehézfegyverzet korlátozott mennyiségben való megsemmisítése révén.

                  —

                  Koszovóban (1) a KOSSAC projekttel, amelynek eredeti célja a koszovói (1) fegyveres erőszak mérséklése és a közbiztonság növelése volt, az évek folyamán azonban olyan átfogó projektté nőtte ki magát, amely a fegyveres erőszak megelőzésére irányul és a biztonsági ágazat reformját és a kapacitásépítést központi helyen kezeli.

                  —

                  Szerbiában a CASM projekttel, amelyet az Egyesült Nemzetek fejlesztési programja és az Európai Biztonsági és Együttműködési Szervezet finanszíroz, célja pedig a hagyományos lőszerek előre meghatározott tároló létesítményei biztonságának és védettségének növelése és a bejelentett lőszerfelesleg ártalmatlanítása.

            A SEESAC ezenkívül rendszeres kapcsolatban áll az EBESZ-szel, a NATO-val és a „Norwegian People's Aid” nevű norvég humanitárius szervezettel, valamint más érintett szereplőkkel a fellépések egymást kiegészítő jellegének, a beavatkozások időszerűségének és az erőforrás-felhasználás költséghatékonyságának biztosítása érdekében.
      3.   A projekt ismertetése

      A projekt végrehajtásának eredményeként Délkelet-Európában és annak határain túl is nőni fog a biztonság és a stabilitás a kézi- és könnyűfegyverek, valamint az azokhoz szükséges lőszerek terjedése és tiltott kereskedelme elleni küzdelem következtében. A projekt közvetlenül hozzá fog járulni az EU biztonsági stratégiájának, az EU SALW stratégiának, az ENSZ cselekvési programjának, a nemzetközi nyomonkövetési egyezménynek és az ENSZ lőfegyverekről szóló jegyzőkönyvének a végrehajtásához, és különösen erősíteni fogja a regionális együttműködést a kézi- és könnyűfegyverek, valamint az azokhoz szükséges lőszerek terjedése jelentette veszély elleni küzdelem terén. Konkrétabban, a projekt a következőket fogja eredményezni:

                  —

                  a kézi- és könnyűfegyverek védettségének és készletkezelésének javítása a tároló létesítmények fejlesztése révén,

                  —

                  a kézi- és könnyűfegyverek és az azokhoz szükséges lőszerek felesleges, illetve elkobzott készleteinek csökkentése megsemmisítés révén,

                  —

                  a kézi- és könnyűfegyverek jelölésére, nyomon követésére és nyilvántartására fordítható kapacitás növelése,

                  —

                  a regionális együttműködés és az információmegosztás erősítése,

                  —

                  a lakosság birtokában lévő tiltott fegyverek számának csökkentése figyelemfelhívó tevékenység és fegyverbegyűjtő kampányok révén.

            A projekt földrajzi hatálya Délkelet-Európára terjed ki, a projekt közvetlen kedvezményezettjei pedig Albánia, Bosznia-Hercegovina, Koszovó (1), a Moldovai Köztársaság, Montenegró, Szerbia és Macedónia Volt Jugoszláv Köztársaság.
      3.1.   Nagyobb készletbiztonság az infrastruktúra fejlesztése és kapacitásépítés révén

      Célkitűzés
      E tevékenység révén mérséklődni fog a kézi- és könnyűfegyverek, valamint az azokhoz szükséges lőszerek terjedése és tiltott kereskedelme jelentette veszély a hagyományos fegyverek és lőszerek készleteire vonatkozó biztonsági előírások szigorítása és a készletgazdálkodás javítása által Bosznia-Hercegovinában, Koszovóban (1) a Moldovai Köztársaságban, Montenegróban, Szerbiában és Macedónia Volt Jugoszláv Köztársaságban.
      Leírás
      A kettős megközelítést – 1. a tároló létesítmények biztonságosságának növelése három országban (3) és 2. a készletkezeléssel megbízott személyzet kapacitásának kiépítése (4) – követő 2010/179/KKBP tanácsi határozat sikeres végrehajtása révén jelentősen megszigorodtak a biztonsági előírások és csökkentek azok a kockázatok, amelyek a kézi- és könnyűfegyverek és az azokhoz szükséges lőszerek készleteinek nem kívánt terjedésével függnek össze. Ezekre az eredményekre építve a projekt második szakasza tovább fogja növelni a délkelet-európai fegyver- és lőszerraktárak biztonságosságát azáltal, hogy további célzott, a nemzetközi szintű legjobb gyakorlatoknak és normáknak megfelelő technikai és infrastrukturális támogatást biztosít. A projekttevékenységek támogatást fognak nyújtani Bosznia-Hercegovina, a Moldovai Köztársaság, Montenegró és Macedónia Volt Jugoszláv Köztársaság védelmi minisztériumai, valamint a Szerb Köztársaság, Macedónia Volt Jugoszláv Köztársaság és Koszovó (1) belügyminisztériumai számára a fegyver- és lőszerkészletek biztosításához szükséges berendezések beszerzése és beszerelése révén. Ezenfelül szükség esetén a készletek kezeléséért felelős személyzet képzésben fog részesülni. Azon helyszínek kiválasztása, ahol a biztonságot erősíteni fogják, a prioritásokat és a helyszínek biztonsági kockázatait alapul vevő értékelés alapján történik.
      A projekt konkrét tervezett tevékenységei a következők:

                  —

                  Bosznia-Hercegovina: a lőszerek és hagyományos fegyverek tárolására szolgáló, a Védelmi Minisztérium alá tartozó létesítmények biztonságosságának erősítése, többek között a létesítményt körülvevő kerítés és világítás, behatolásjelző riasztórendszerek, zárt láncú televíziós kamerák (CCTV) és telekommunikációs berendezések kiépítése és/vagy felújítása révén, kiegészítve az ENSZ fejlesztési programja és az EBESZ által elvégzett készletbiztosítási munkát.

                  —

                  Koszovó (1) a rendőrség készletkezelési képességeinek javítása képzés és a jelenlegi helyzet kiértékelése révén. Egy kis helyi kézi-és könnyűfegyver- és lőszerraktár felújítása.

                  —

                  Macedónia Volt Jugoszláv Köztársaság: a Belügyminisztérium központi tároló létesítménye (Orman) biztonságosságának erősítése biztonsági berendezések beszerzése és az infrastruktúra fejlesztése, például a létesítmény körüli kerítés felújítása, CCTV berendezések és világítás, valamint a raktárakban új biztonsági ajtók beszerelése révén. A Macedónia Volt Jugoszláv Köztársaság Fegyveres Erői alá tartozó központi tároló létesítmény biztonságosságának erősítése, videokamerás megfigyelőrendszer beszerzése és felszerelése, a létesítmény körüli kerítés és az épület biztonságosságának javítása a kerítések megjavítása, új bejárati kapuk beszerelése és a lőszerraktárak biztonsági ajtóinak felújítása révén.

                  —

                  Moldovai Köztársaság: a Belügyminisztérium alá tartozó központi fegyver- és lőszerraktár (CAMD) biztonságosságának növelése, többek között biztonsági kerítések, belépés-ellenőrző rendszerek felszerelése és egy elektronikus fegyvernyilvántartás beszerzése révén.

                  —

                  Montenegró: a brezoviki lőszerraktár fizikai megerősítése, többek között a tárolásbiztonsági infrastruktúra átfogó fejlesztése. A tárolt fegyverek és lőszerek központi nyilvántartásának kifejlesztése.

                  —

                  Szerbia: a Belügyminisztérium alá tartozó fő kézi- és könnyűfegyver-tároló létesítmény biztonságosságának megerősítése, többek között videokamerás megfigyelőrendszer és belépésellenőrzés révén.

                  —

                  Regionális készletkezelési képzés: mind regionális szinten (évente), mind nemzeti szinten (szükség esetén).

            Projekteredmények és végrehajtási mutatók:
      A projekt végrehajtásának eredményeként nőni fog a biztonság Délkelet-Európában a tiltott kereskedelem veszélyének csökkentése révén, melynek eszközei a következők:

                  —

                  a kézi- és könnyűfegyverek tárolására szolgáló létesítmények biztonságosságának megerősítése Bosznia-Hercegovinában (4), Koszovóban (1) (1), a Moldovai Köztársaságban (2), Montenegróban (1), Szerbiában (1) és Macedónia Volt Jugoszláv Köztársaságban (2) az infrastruktúra biztonsági célú, mérhető fejlesztése révén.

                  —

                  a személyzet készletvédelmi kapacitásának a növelése képzés révén, amelyben a kedvezményezett országokból legalább 60 személy részesül majd, három műhelyfoglalkozás és nemzeti szinten nyújtott célzott képzés keretében.

            3.2.   A kézi- és könnyűfegyverek, valamint az azokhoz szükséges lőszerek készleteinek csökkentése megsemmisítés révén

      Célkitűzés
      A biztonság növelése és a terjedés kockázatának a kiiktatása a feleslegesen tárolt hagyományos fegyverek és lőszerek mennyiségének jelentős csökkentése révén.
      Leírás
      Az előző fázis sikerére építve, amelynek keretében összesen 78 366 fegyvert (Szerbiában 45 275 darabot, Horvátországban pedig 33 091 darabot) semmisítettek meg, továbbá az állami intézmények és a polgári lakosság birtokában lévő felesleges kézi- és könnyűfegyverek számának további csökkentése, és ezáltal e fegyverek eltérítése és tiltott kereskedelme kockázatának mérséklése érdekében a projekt több fegyvermegsemmisítési tevékenység keretében mintegy 165 000 kézi- és könnyűfegyver megsemmisítéséről fog gondoskodni az alábbiak szerint:

                  —

                  Albánia (kb. 120 000 darab)

                  —

                  Bosznia-Hercegovina (kb. 4 500 darab)

                  —

                  Koszovó (1) (kb. 2 500 darab)

                  —

                  Macedónia Volt Jugoszláv Köztársaság (kb. 1 500 darab)

                  —

                  Moldovai Köztársaság (kb. 2 500 darab)

                  —

                  Montenegró (kb. 4 000 darab)

                  —

                  Szerbia (kb. 30 000 darab)

            Albániában a Védelmi Minisztérium birtokában lévő felesleges lőszerek megsemmisítése terén elért előrehaladásnak a kézi- és könnyűfegyverek megsemmisítésével kell párosulnia, különösen ha figyelembe vesszük, hogy milyen mennyiségű felesleges készlet áll rendelkezésre, valamint hogy mekkora kihívást jelent annak biztonságba helyezése. Szerbiában fokozni kell a 2010/179/KKBP tanácsi határozat nyomán elért eredményeket, és a felesleges és elkobzott fegyverek további mennyiségeit kell megsemmisíteni, emellett pedig a felesleges fegyverek terjedése és tiltott kereskedelme kockázatának jelentős mértékű csökkentése érdekében a többi országban is hasonló tevékenységeket kell folytatni. Ezen túlmenően a projekt ki fog terjedni a belügyminisztériumok és a védelmi minisztériumok birtokában lévő felesleges és elkobzott robbanószerek és a kézi- és könnyűfegyverekhez való lőszerek megsemmisítésére is.
      Projekteredmények/végrehajtási mutatók:
      A projekt eredményeképpen jelentős mértékben csökkenni fog a kézi- és könnyűfegyverek további elterjedésének kockázata, mivel le fog csökkenni az Albániában, Bosznia-Hercegovinában, Koszovóban (1), a Moldovai Köztársaságban, Montenegróban, Szerbiában és Macedónia Volt Jugoszláv Köztársaságban tárolt felesleges és elkobzott kézi- és könnyűfegyverek, robbanószerek és lőszerek mennyisége:

                  —

                  összesen mintegy 165 000 darab hagyományos fegyver megsemmisítése,

                  —

                  összesen mintegy 12 442 darab, az elterjedés kockázatával fenyegető lőszer és robbanószer demilitarizációja és megsemmisítése.

            3.3.   A kézi- és könnyűfegyverek jelölése, nyomon követése és nyilvántartásba vétele

      Célkitűzés
      A jelölési és a nyomon követési képességek javítása a fegyverek nyilvántartásba vételére és nyilvántartására szolgáló elektronikus rendszerek létrehozásához, illetve a már meglévők fejlesztéséhez nyújtott támogatás révén Délkelet-Európában.
      Leírás
      A projektnek ez a része a tényleges jogállamiság megerősítését támogatja annak révén, hogy elősegíti a kézi- és könnyűfegyverek korlátozását, nyilvántartásba vételét, valamint a rendelkezésre álló mennyiség és a kereslet felmérését. A projekt tervezése során figyelembe vették az ENSZ cselekvési programját, a nyomon követésről szóló nemzetközi eszközt, az ENSZ lőfegyverekre vonatkozó jegyzőkönyvét és a 91/477/EGK tanácsi irányelvet, valamint a 2008/944/KKBP közös álláspontot, így a projekt elő fogja segíteni a fent felsoroltak végrehajtását annak révén, hogy javítja a délkelet-európai államoknak a fegyverek jelölésével, nyomon követésével és nyilvántartásával kapcsolatos képességeit, és ennek során különösen arra koncentrál, hogy javítsa a polgári lakosság által jogszerűen tartott fegyverek nemzeti hatóságok általi nyilvántartását e nyilvántartó rendszerek fejlesztésével és digitalizációjával. Emellett a fegyverek jelölésével, nyomon követésével és ballisztikai elemzésével kapcsolatos képességek is javulni fognak.
      A projekt figyelmet fog fordítani arra, hogy az ENSZ és az EU által végrehajtott tevékenységek koherensek legyenek és kiegészítsék egymást a nemzeti, regionális és tematikus programok során, továbbá az e célkitűzés alá tartozó valamennyi tevékenység keretében az Interpol (iARMS) és az EUROPOL kezdeményezéseivel való nagyfokú szinergia megvalósítására kell törekedni.
      A projekt képzéseken és technikai szintű segítségnyújtáson, illetve az ezeket erősítő normatív és intézményi elemzéseken keresztül fogja támogatni a kézi- és könnyűfegyverek jelölésével, nyomon követésével és nyilvántartásával kapcsolatos képességek javítását Délkelet-Európában:

                  —

                  Albánia: a projekt keretében az albán állami rendőrség segítséget kap egy központi elektronikus fegyvernyilvántartás kifejlesztéséhez és működtetéséhez, ami magában fogja foglalni a rendszer megtervezését, a szükséges hardver beszerzését és üzembe helyezését, valamint a személyzet kiképzését is.

                  —

                  Bosznia-Hercegovina: a projekt keretében nyújtott támogatásnak köszönhetően az állami nyomozó és védelmi ügynökség (SIPA) további erőfeszítéseket tehet és eredményeket érhet el a kézi- és könnyűfegyverek elterjedése elleni küzdelem terén a kézi- és könnyűfegyverek ellenőrzését lehetővé tevő nyomozásokkal és a vonatkozó szabályok betartatásával kapcsolatos technikai képességek javításán keresztül.

                  —

                  Macedónia Volt Jugoszláv Köztársaság: a projekt a nemzeti hatóságokkal együttműködésben tovább fogja javítani a meglévő fegyver-nyilvántartási rendszert, aminek keretében a szoftver új verziója már képes lesz nyilvántartásba venni a fegyveres erők birtokában lévő fegyvereket is, továbbá a személyzetnek nyújtott továbbképzéseknek köszönhetően a lőfegyverek nyilvántartása a jogszabályoknak megfelelően fog megvalósulni.

                  —

                  Koszovó (1) a projekt a koszovói (1) rendőrséggel közösen standard operatív eljárásokat fog kidolgozni, valamint biztosítani fogja az azok végrehajtásához szükséges képzést. Ezzel egyidejűleg a kézi- és könnyűfegyverek illegális kereskedelmi hálózatainak feltérképezését tűzi ki célul, aminek keretében a vonatkozó hatóságokkal együttműködésben fogják azonosítani a kockázati szempontból fontosabb terülteket.

                  —

                  Szerbia: a projekt támogatni fogja a Belügyminisztérium ballisztikai laboratóriumának a fegyverek és a lőszerek jelölésére és nyomon követésére vonatkozó technikai képességeinek a fejlesztését speciális berendezések beszerzésén és képzés biztosításán keresztül.

            Regionális szinten:

                  —

                  a projekt támogatni fogja egy délkelet-európai regionális lőfegyver-szakértői hálózat létrehozását, és legfeljebb hat regionális szakmai találkozó megszervezésével elő fogja segíteni az ismeretek megosztását,

                  —

                  a hálózat működését online platform fogja segíteni lehetővé téve az ismeretek és az információk megosztását,

                  —

                  a SEESAC szorosan együtt fog működni a Conflict Armament Research Ltd.-vel (CAR), hogy megkönnyítse a tiltott fegyverekkel kapcsolatos információknak a SEESAC, a regionális lőfegyver-szakértői hálózat és a CAR iTrace projektje közötti megosztását,

                  —

                  megvalósíthatósági tanulmány készül majd a nyomon követési és ballisztikai adatok szorosabb és nagyobb mértékben intézményi keretek között zajló cseréjének jogi és technikai lehetőségeiről.

            Projekteredmények/végrehajtási mutatók:

                  —

                  Albániában létrejön a központosított elektronikus fegyvernyilvántartás,

                  —

                  Bosznia-Hercegovinában javul az állami nyomozó és védelmi ügynökségnek a kézi- és könnyűfegyverek és az azokhoz szükséges lőszerek nyomon követésére és felderítésére vonatkozó technikai kapacitása,

                  —

                  Macedónia Volt Jugoszláv Köztársaságban korszerűsítésre kerül az elektronikus fegyver-nyilvántartási rendszer, amely ezentúl képes lesz nyilvántartásba venni a fegyveres erők birtokában lévő fegyvereket is; a személyzet legalább 25 tagja megkapja az új rendszer működtetéséhez szükséges képzést,

                  —

                  kidolgozzák a kézi- és könnyűfegyverek jelölésére, nyomon követésére és nyilvántartására vonatkozó standard operatív eljárásokat a koszovói (1) rendőrség számára; lezárul a kézi- és könnyűfegyverek illegális kereskedelmi hálózatainak feltérképezését célzó tanulmány,

                  —

                  javul a szerb belügyminisztérium ballisztikai laboratóriumának a fegyverek és a lőszerek nyomon követésére vonatkozó technikai kapacitása,

                  —

                  létrejön és működőképes a regionális lőfegyver-szakértői hálózat; megtartják a hat szakmai találkozót,

                  —

                  létrejön a regionális lőfegyver-szakértői hálózat keretében az ismeretek és az információk cseréjét szolgáló online platform,

                  —

                  javul az információcsere a SEESAC, a regionális lőfegyver-szakértői hálózat és az iTrace projekt között,

                  —

                  elkészül a nyilvántartási rendszerek összekapcsolásáról szóló megvalósíthatósági tanulmány.

            3.4.   A figyelemfelhívó tevékenységekkel, az információmegosztással és a tudástranszferrel kapcsolatos regionális együttműködés

      Célkitűzés
      A kézi- és könnyűfegyverek és az azokhoz szükséges lőszerek által jelentett veszély elleni fellépésre való képesség fokozása Délkelet-Európában szorosabb regionális együttműködés keretében megvalósuló tudásmegosztás, információcsere és figyelemfelhívás révén.
      Leírás
      A projekt technikai segítségnyújtás és kapacitásfejlesztés révén fokozni fogja a kézi- és könnyűfegyverekkel foglalkozó nemzeti bizottságok és a vonatkozó fegyverzet-ellenőrzési hatóságok kapacitását, ugyanakkor hozzájárul az információmegosztás elősegítéséhez is. A projekt a hatóságokkal szoros együttműködésben fogja feltérképezni azok szükségleteit, ezt követően pedig gondoskodik azoknak a szükséges támogatási eszközöknek a kidolgozásáról, amelyek lehetővé teszik a hatóságok számára a hagyományos fegyverzet- és lőszer-ellenőrzési kapacitásuk további növelését. Emellett a projekt a regionális együttműködés és tudásmegosztás előmozdítása érdekében regionális információcsere-folyamatot fog létrehozni és működtetni, amelynek keretében kapcsolatba léphetnek egymással a kézi- és könnyűfegyverekkel foglalkozó nemzeti bizottságok képviselői és a fegyverzet-ellenőrzési hatóságok. A regionális információcsere az alábbiakból fog állni:

                  —

                  a kézi- és könnyűfegyverekkel foglalkozó nemzeti bizottságok hivatalos regionális találkozója évente két alkalommal,

                  —

                  a kézi- és könnyűfegyverek ellenőrzésével kapcsolatos délkelet-európai tapasztalatok hivatalos keretek között történő összegyűjtése,

                  —

                  a délkelet-európai régió kézi- és könnyűfegyverekkel kapcsolatos nemzeti jogszabályainak összegyűjtése; a kézi- és könnyűfegyverek ellenőrzésével kapcsolatos szabályok hatékony végrehajtását elősegítő tájékoztató feljegyzések és a tudásmegosztást támogató egyéb dokumentumok,

                  —

                  regionális tanulmány készítése a kézi- és könnyűfegyvereknek a családon belüli erőszakra és a nemi alapú erőszakra gyakorolt hatásáról,

                  —

                  online tudásmegosztó platform és webportál létrehozása, ami lehetővé teszi a kézi- és könnyűfegyverek ellenőrzésével kapcsolatos projektekkel, tevékenységekkel és beavatkozásokkal összefüggő tudás és tapasztalatok rendszeres cseréjét,

                  —

                  a kétoldalú információcsere előmozdítása tanulmányutak és a szakértők csereprogramjainak megszervezésén keresztül.

            A tapasztalatok hivatalos keretek között történő cseréje és a tudásbázis létrehozása fokozza majd a délkelet-európai országoknak a kézi- és könnyűfegyverek ellenőrzésével kapcsolatos tevékenységek megtervezésére, konceptualizálására és végrehajtására vonatkozó kapacitását, továbbá azt is lehetővé teszi, hogy ezek az országok a világ más régióiba is exportálhassák a megszerzett ismereteket. A Délkelet-Európában így összegyűjtött jelentős tapasztalat ugyanis a világ más részein is hasznosnak bizonyulhat.
      Projekteredmények/végrehajtási mutatók:
      A kézi- és könnyűfegyverek, valamint az azokhoz szükséges lőszerek jelentős mértékű felhalmozása és tiltott kereskedelme jelentette veszély elleni fellépés területén fokozott regionális együttműködés valósul meg az alábbiak révén:

                  —

                  legfeljebb hat hivatalos találkozót szerveznek meg a kézi- és könnyűfegyverekkel foglalkozó bizottságok számára,

                  —

                  lendületet kap a kétoldalú tudásmegosztás és információcsere,

                  —

                  adott esetben a kézi- és könnyűfegyverekkel kapcsolatos nemzeti stratégiákat fejlesztenek ki,

                  —

                  a szükségletek felmérését követően nemzeti szintű képzés és kapacitásépítés valósul meg,

                  —

                  a kézi- és könnyűfegyvereknek a családon belüli erőszakra és a nemi alapú erőszakra gyakorolt hatásáról szóló regionális tanulmány elkészítésének és az eredmények terjesztésének köszönhetően ráirányul a figyelem ezekre az összefüggésekre.

            A kézi- és könnyűfegyverekkel foglalkozó nemzeti bizottságok és más fegyverzet-ellenőrzési hatóságok fokozott kapacitása az alábbiak révén:

                  —

                  létrejön a tudásmegosztó platform,

                  —

                  közzéteszik a fegyverzetellenőrzéssel kapcsolatos jogszabályok gyűjteményét, valamint hivatalos keretek között valósul meg a kézi- és könnyűfegyverek ellenőrzésével kapcsolatos délkelet-európai tapasztalatok gyűjtése,

                  —

                  technikai tanácsadás nyújtása.

            3.5.   Fegyverbegyűjtő és figyelemfelhívó kampányok

      Célkitűzés
      A biztonság fokozása és a kézi- és könnyűfegyverek, valamint az azokhoz szükséges lőszerek tiltott kereskedelme jelentette veszély csökkentése az alábbiak révén:

                  —

                  a délkelet-európai polgári lakosság birtokában lévő tiltott és nem kívánt fegyverek, robbanóeszközök, ágyúk és az azokhoz szükséges lőszerek begyűjtésének támogatása,

                  —

                  a polgári lakosság birtokában lévő fegyverek legalizálásának elősegítése a fegyverek nyilvántartásba vételén keresztül,

                  —

                  a tiltott fegyverek birtoklásával járó veszélyek tudatosítása.

            Leírás
      A projekt első fázisa alatt (2010/179/KKBP tanácsi határozat) másfél éves fegyverbegyűjtő és figyelemfelhívó kampány zajlott Horvátországban, amelynek eredményeként 1 753 fegyvert, 16 368 illegális repeszgránátot, 818 153 darab lőszert és 620 kg robbanóanyagot gyűjtöttek be és sikerült fokozni a lakosság ezzel kapcsolatos tájékozottságát. Szerbiában innovatív figyelemfelhívó kampány zajlott és az ennek keretében alkalmazott online platform segítségével a SEESAC értékes információkat tudott összegyűjteni az országban jellemző magatartásformákról és a kézi- és könnyűfegyverek előfordulásáról. A fent említett kampányokból levont tanulságokat felhasználva a projekt második szakasza három egymást kölcsönösen erősítő vonal mentén épül majd fel:

                  —

                  célzott figyelemfelhívó tevékenységekre épülő fegyverbegyűjtő kampányok megtervezése és végrehajtása annak érdekében, hogy a lakosság megfelelően értesüljön a vonatkozó jogszabályok egyes részleteiről és önkéntesen átadja az illegális lőfegyvereket,

                  —

                  figyelemfelhívó tevékenységek kidolgozása és végrehajtása az illegális lőfegyverek, lőszerek és robbanószerek birtoklásával összefüggő veszélyekkel kapcsolatban,

                  —

                  innovatív eszközök, pl. közösségi ötletbörze használata az illegálisan birtokolt lőfegyverek feltérképezésére, valamint a lakosság figyelmének felhívása az illegális fegyverek által jelentett veszélyekre.

            Projekteredmények/végrehajtási mutatók:
      A projekt fokozni fogja a biztonságot Délkelet-Európában annak révén, hogy csökkenti a lakosság birtokában lévő illegális fegyverek számát:

                  —

                  a lakosság birtokában lévő fegyverek, ágyúk, lőszerek és robbanóeszközök számának csökkentése,

                  —

                  a lakosság figyelmének felhívása kampányok révén legalább hat országban.

            4.   Kedvezményezettek

      A projekt közvetlen kedvezményezettjei a kézi- és könnyűfegyverek ellenőrzéséért felelős délkelet-európai nemzeti hatóságok lesznek. A készletkezelés vonatkozásában Bosznia-Hercegovina, a Moldovai Köztársaság, Montenegró és Macedónia Volt Jugoszláv Köztársaság védelmi minisztériuma, valamint Koszovó (1), a Moldovai Köztársaság, Szerbia és Macedónia Volt Jugoszláv Köztársaság belügyminisztériuma vehet részt kapacitásfejlesztési tevékenységben, valamint az általuk működtetett tároló létesítmények infrastruktúrájának javítására is sor fog kerülni. A készletcsökkentési erőfeszítések közvetlen kedvezményezettje Bosznia-Hercegovina, Koszovó (1), a Moldovai Köztársaság, Montenegró, Szerbia és Macedónia Volt Jugoszláv Köztársaság belügyminisztériuma, valamint Albánia, Bosznia-Hercegovina, Macedónia Volt Jugoszláv Köztársaság és a Moldovai Köztársaság védelmi minisztériuma lesz. A kézi- és könnyűfegyverek jelölésére, nyomon követésére és nyilvántartására fordítható megnövekedett képességek közvetlen kedvezményezettjei Albánia, Macedónia Volt Jugoszláv Köztársaság, Koszovó (1) és Szerbia belügyminisztériuma, valamint Bosznia-Hercegovina állami nyomozó és védelmi ügynöksége lesz, míg a további belügyminisztériumok a regionális lőfegyver-szakértői hálózat működéséből származó előnyöket élvezhetik. Végezetül a kézi- és könnyűfegyverekkel foglalkozó nemzeti bizottságok, valamint a Délkelet-Európában a kézi- és könnyűfegyverek ellenőrzéséért felelős más hatóságok képzésben fognak részesülni, lehetőségük lesz a birtokukban lévő információkat megosztani, valamit regionális együttműködésben vehetnek részt.
      A javasolt tevékenységek teljes mértékben összhangban vannak a kézi- és könnyűfegyverek ellenőrzésével kapcsolatos nemzeti prioritásokkal és azokat a kézi- és könnyűfegyverek ellenőrzéséért felelős vonatkozó nemzeti hatóságok támogatásukról biztosították, tanúsítva ezzel a projekteredmények elérése melletti elkötelezettségüket.
      A kézi- és könnyűfegyverek széles körű elterjedtségéből eredő kockázatoknak kitett délkelet-európai országoknak és az Uniónak a lakossága a projekt közvetett előnyét élvezheti a fenti kockázat csökkenése miatt.
      5.   Az Unió láthatósága

      A SEESAC megtesz minden szükséges intézkedést annak biztosítása érdekében, hogy nyilvánvaló legyen, hogy az Európai Unió a szóban forgó fellépés finanszírozója. Ezek az intézkedések az Európai Bizottság által kidolgozott és közzétett, az Európai Unió külső tevékenységére vonatkozó kommunikációs és láthatósági kézikönyvvel összhangban kerülnek végrehajtásra. A SEESAC ezáltal biztosítani fogja az uniós hozzájárulás láthatóságát megfelelő márkaépítés és tájékoztatás útján, hangsúlyozva az Unió szerepét, biztosítva az uniós intézkedések átláthatóságát, és növelve a határozat okainak, a határozathoz nyújtott uniós támogatásnak és e támogatás eredményeinek az ismertségét. A projekt keretében készült anyagokon jól látható helyen fel kell tüntetni az Unió zászlaját, a zászló helyes használatára és reprodukciójára vonatkozó uniós iránymutatásoknak megfelelően.
      Tekintettel arra, hogy a tervezett tevékenységek alkalmazási köre és jellege is meglehetősen széles skálán mozog, többféle promóciós eszközt is igénybe kell venni: hagyományos média, weboldalak, közösségi média, tájékoztatási és promóciós anyagok beleértve az infografikákat, szórólapokat, hírleveleket, sajtóközleményeket, valamit az esettől függően egyéb megoldásokat. A kiadványokon, a nyilvános rendezvényeken, a kampányok során, valamint a projekt keretében beszerzett berendezéseken és megvalósított építési beruházásokon is megfelelően fel kell tüntetni a támogató kilétét. A különböző országok nemzeti kormányainak és a nemzetközi közvéleménynek, illetve a helyi és a nemzetközi médiának szánt figyelemfelhívó kampányok hatásának további erősítése érdekében a projekt által megcélzott csoportok mindegyikéhez a megfelelő nyelven kell eljuttatni az információt.
      6.   Időtartam

      A 2010/179/KKBP tanácsi határozat végrehajtása során szerzett tapasztalatok alapján, valamint figyelembe véve a projekt regionális alkalmazási körét, a kedvezményezettek számát, továbbá a tervezett tevékenységek számát és összetettségét, a végrehajtásra rendelkezésre álló időkeret 36 hónap.
      7.   Általános felépítés

      Ennek a tevékenységnek a technikai végrehajtásáért a SEESAC felel, amely az Egyesült Nemzetek fejlesztési programjának és a Regionális Együttműködési Tanácsnak (a Délkelet-európai Stabilitási Egyezmény utódja) a megbízásából működő regionális kezdeményezés. A SEESAC a kézi- és könnyűfegyverek elterjedése elleni küzdelemre vonatkozó regionális végrehajtási terv végrehajtó ága, és mint ilyen, a kézi- és könnyűfegyverekkel kapcsolatos valamennyi délkelet-európai tevékenység fókuszpontja.
      A SEESAC viseli az általános felelősséget a projekt tevékenységeinek végrehajtásáért és a projekt végrehajtásáért elszámolási kötelezettsége van. A projekt időtartama a tervek szerint 3 év (36 hónap), a teljes becsült költségvetése pedig 14 335 403 EUR a Norvégia által biztosított társfinanszírozással együtt.
      8.   Partnerek

      A SEESAC közvetlenül hajtja végre a tevékenységet szoros együttműködésben Albánia, Bosznia-Hercegovina, a Moldovai Köztársaság, Montenegró és Macedónia Volt Jugoszláv Köztársaság védelmi minisztériumával; Albánia, Bosznia-Hercegovina, Koszovó (1), a Moldovai Köztársaság, Montenegró, Szerbia és Macedónia Volt Jugoszláv Köztársaság belügyminisztériumával, Bosznia-Hercegovina állami nyomozó és védelmi ügynökségével, továbbá az Albániában, Bosznia-Hercegovinában, Koszovóban (1),a Moldovai Köztársaságban, Montenegróban, Szerbiában és Macedónia Volt Jugoszláv Köztársaságban működő, a kézi- és könnyűfegyverekkel foglalkozó nemzeti bizottságokkal.
      A tevékenység a Nyugat-Balkánon végzett átfogó fegyverzet-ellenőrzési program részét képezi, és azt a Norvég Királyság Külügyminisztériuma által finanszírozott fegyverkivitel-ellenőrzési projekt, valamint a Szerb Köztársaságban a lőszerek készletkezelésére vonatkozó kapacitásfejlesztési program (CASM) egészíti ki. A program teljes becsült költségvetése 14 335 403 EUR, legfeljebb 5 127 650 EUR összegű uniós hozzájárulással, amely a teljes becsült költségvetés legfeljebb 35,77 %-át teszi ki. Norvégia hozzájárulása összesen 411 689 EUR (3 140 000,00 NOK az ENSZ által alkalmazott 2013. júniusi átváltási árfolyamon), amely a program teljes költségvetésének 2,87 %-át teszi ki. A kedvezményezett hozzájárulása összesen a program teljes költségvetésének 61,36 %-át teszi ki.
      9.   Jelentéstétel

      A szöveges és a pénzügyi jelentéstételnek ki kell terjednie a vonatkozó hozzájárulás-specifikus megállapodásban leírt tevékenység egészére és az ahhoz kapcsolódó költségvetésre, tekintet nélkül arra, hogy a szóban forgó tevékenységet a Bizottság teljes egészében finanszírozza vagy csak társfinanszírozást biztosít ahhoz.
      Negyedévente szöveges jelentés segítségével kell rögzíteni és nyomon követni a fontosabb eredmények elérése felé tett előrehaladást.
      10.   Becsült költségvetés

      Az Unió által finanszírozott projekt teljes becsült költsége 5 127 650 EUR.

         (1)  Ez a megnevezés nem érinti a jogállással kapcsolatos álláspontokat, továbbá összhangban van az 1244 (1999) ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.

         (2)  A projektnek a fegyverátadás ellenőrzésére vonatkozó részét a Norvég Királyság Külügyminisztériuma finanszírozza és a SEESAC hajtja végre.

         (3)  Horvátországban a Belügyminisztérium „MURAT” nevű Központi Fegyverraktárának biztonságát videokamerás megfigyelőrendszer felszerelésével növelték; Bosznia-Hercegovinában 41 biztonsági ajtót szereltek be, és a Védelmi Minisztérium négy olyan tároló létesítményének a biztonságát erősítették meg, ahol kézi- és könnyűfegyvereket, valamint azokhoz szükséges lőszereket raktároznak; a Montenegrói Védelmi Minisztérium „TARAS” nevű lőszerraktárának biztonságosságát a nemzetközi biztonsági normák szintjére emelték.

         (4)  Készletkezelési tanfolyam kidolgozására került sor, és Bosznia-Hercegovina, Horvátország, Macedónia Volt Jugoszláv Köztársaság és Szerbia védelmi minisztériumaiból, fegyveres erőiből és belügyminisztériumaiból összesen 58 műveleti szintű tiszt részesült készletkezelési képzésben.


Az Európai Parlament 2007. április 24-i határozata a Vural Öger mentelmi jogának felfüggesztésére irányuló kérelemről (2006/2198(IMM))


title: A Tanács határozata ( 2012. június 11. ) az Európai Unió 2012-es pénzügyi évre vonatkozó 3. sz. költségvetésmódosítás-tervezetéről szóló tanácsi álláspont elfogadásáról

text:
               13.6.2012

               HU

               Az Európai Unió Hivatalos Lapja

               C 167/15

         A TANÁCS HATÁROZATA
   (2012. június 11.)
   az Európai Unió 2012-es pénzügyi évre vonatkozó 3. sz. költségvetésmódosítás-tervezetéről szóló tanácsi álláspont elfogadásáról
   2012/C 167/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 314. cikkére, az Európai Atomenergia-közösséget létrehozó szerződéssel és különösen annak 106a. cikkével összefüggésben,
   tekintettel a legutóbb a 2010. november 24-i 1081/2010/EU, Euratom európai parlamenti és tanácsi rendelettel (1) módosított, az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 37. cikkére,
   mivel:

               —

               2011. december 1-jén sor került az Unió 2012-es pénzügyi évre vonatkozó költségvetésének végleges elfogadására (3).

               —

               A Bizottság 2012. április 16-án benyújtotta a 2012-es pénzügyi év általános költségvetésére vonatkozó 3. sz. költségvetésmódosítás-tervezetre irányuló javaslatát,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2012. június 11-én elfogadta az Európai Unió 2012-es pénzügyi évre vonatkozó 3. sz. költségvetésmódosítás-tervezetéről szóló tanácsi álláspontot.
   A Tanács webhelyén a teljes szöveg megtekinthető vagy onnan letölthető: http://www.consilium.europa.eu/

      Kelt Luxembourgban, 2012. június 11-én.

            a Tanács részéről

            az elnök

         I. AUKEN

      (1)  HL L 311., 2010.11.26., 9. o.

      (2)  HL L 248., 2002.9.16., 1. o., helyesbítések: HL L 25., 2003.1.30., 43. o. és HL L 99., 2007.4.14., 18. o.

      (3)  HL L 56., 2012.2.29., 1. o., helyesbítés: HL L 79., 2012.3.19., 1. o.


title: 2012/436/KKBP: A Politikai és Biztonsági Bizottság EUCAP SAHEL Niger/1/2012 határozata ( 2012. július 17. ) az Európai Unió nigeri KBVP-missziója (EUCAP SAHEL Niger) vezetőjének kinevezéséről

text:
               27.7.2012

               HU

               Az Európai Unió Hivatalos Lapja

               L 200/17

         A POLITIKAI ÉS BIZTONSÁGI BIZOTTSÁG EUCAP SAHEL NIGER/1/2012 HATÁROZATA
   (2012. július 17.)
   az Európai Unió nigeri KBVP-missziója (EUCAP SAHEL Niger) vezetőjének kinevezéséről
   (2012/436/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió nigeri KBVP-missziójáról (EUCAP SAHEL Niger) szóló, 2012. július 16-i 2012/392/KKBP tanácsi határozatra (1) és különösen annak 9. cikke (1) bekezdésére,
   mivel:

               (1)

               A 2012/392/KKBP határozat 9. cikke (1) bekezdésének értelmében a Szerződés 38. cikkének megfelelően a Tanács felhatalmazta a Politikai és Biztonsági Bizottságot arra, hogy meghozza az EUCAP SAHEL nigeri misszió politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.

               (2)

               Az Unió külügyi és biztonságpolitikai főképviselője azt javasolta, hogy Francisco ESPINOSA NAVAS ezredest nevezzék ki az EUCAP SAHEL Niger misszió vezetőjévé,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság az Európai Unió nigeri KBVP-missziója (EUCAP SAHEL Niger) vezetőjévé 12 hónapra Francisco ESPINOSA NAVAS ezredest nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2012. július 17-én.

            a Politikai és Biztonsági Bizottság részéről

            az elnök

         O. SKOOG

      (1)  HL L 187, 2012.7.17., 48 o.